एक तरफ हम कौशल विकास और ज्ञान आधारित समाज बनाने की बातें करते हैं और दूसरी तरफ यथार्थ यह है कि देश के हर दूसरे बच्चे का अपेक्षित शारीरिक और मानसिक विकास नहीं हो पा रहा है। नित-नए आकर्षक नारों, विकास के बड़बोले दावों और अर्थव्यवस्था की चमचमाती तस्वीर के बरक्स, वास्तव में भारत का कैसा भविष्य बन रहा है! विभिन्न रिपोर्टों के आकलन में थोड़ा-बहुत फेरबदल हो सकता है, मगर ये सारी रिपोर्टें भारत में कुपोषण की व्यापकता का ही बयान करती हैं।